CELEX: 62011TN0447
Language: fi
Date: 2011-08-09 00:00:00
Title: Asia T-447/11: Kanne 9.8.2011 — Catinis v. komissio

8.10.2011   
            
            
               FI
            
            
               Euroopan unionin virallinen lehti
            
            
               C 298/24
            
         Kanne 9.8.2011 — Catinis v. komissio
   (Asia T-447/11)
   2011/C 298/45
   Oikeudenkäyntikieli: englanti
   
      Asianosaiset
   
   
      Kantaja: Lian Catinis (Damaskos, Syyria) (edustaja: asianajaja S. Pappas)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen päätöksen siltä osin kuin siinä päätetään olla päättämättä tutkimusta ja siltä osin kuin siinä evätään oikeus saada tutustua kantajaa koskevaan henkilökansioon ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa pääasiallisesti kanneperusteeseen, joka perustuu siihen, että lakia ja perusteluvelvollisuutta on laiminlyöty sen päätöksen osalta, jolla tutkimusta päätettiin jatkaa yli minkä tahansa kohtuullisena pidettävän ajan ja jolla sitä päätettiin olla päättämättä.
   Lisäksi kantaja vetoaa kanneperusteeseen, joka perustuu siihen, että perusteluvelvollisuutta on rikottu sen päätöksen osalta, jolla päätettiin ettei tutkimusasiakirjoja anneta tutustuttavaksi.
   Lopuksi kantaja vetoaa kanneperusteeseen, joka perustuu siihen, että perusoikeuksia ja yleisiä oikeusperiaatteita, erityisesti hyvän hallinnon periaatetta, syyttömyysolettamaa ja puolustautumisoikeuksia, on loukattu.